En l'interior as plevias son muito mas escasas. Os vientos dominants que bufan dende l'este y o nordeste en verano cambean d'hibierno, bufando de l'ueste y d'o norte y portiando con ells por un regular un incremento d'as precipitacions dende septiembre dica aviento, un decremento en os zaguers meses d'hibierno y primers de primavera, y una quasi ausencia de plevias en os meses estivals. Alcheria tien tamién ergs, u dunas d'arena entre as montanyas, a on que en verano quan os vientos son cerenyos, as temperaturas pueden plegar a os 43.3 °C.